Toegedraaide kraan laat pasiënte dae sonder water | Maroela Media
Pasiënte van die Pelonomi-hospitaal in Bloemfontein in die Vrystaat was etlike dae sonder water gestrand gelaat, nadat 'n stopkraan buite dié hospitaal toegedraai is.
Dévar Smit, VF-LP in die Vrystaat, sê in 'n verklaring die party kon Maandag die oorsaak van die hospitaal se skielike waterkrisis identifiseer, waarna hulle gesorg het dat die water so gou as moontlik oopgedraai word. Die VF Plus het die hospitaal besoek nadat hulle verskeie klagtes ontvang het oor groot dele van die hospitaal wat dikwels sonder water gelaat word. "Water is kritiek vir 'n hospitaal en moet te alle tye beskikbaar wees om die gesondheid van pasiënte te verseker," sê Smit.
Smit sê dit is nie bekend wie vir die probleem verantwoordelik is nie en die party sal vra dat dit ondersoek word en dat daar teen die skuldiges opgetree word.
Luidens die verklaring is dit egter kommerwekkend dat die departement van gesondheid nie die probleem op sy eie kon oplos nie.
"Dit is 'n groot verligting dat pasiënte van die hospitaal weer toegang tot lopende water het," sê Smit.
ANC gemors. Higiene is nie prioriteit nie.
Dit klink maar vir m na een of ander werker wat gegrief is en toe die klep toegedraai het . Erge sabotasie teen die mense in die hospitaal . Se die MRK moet dit ondersoek. Skuus daar is seke nie n lelie hy betrokke nie.
Sit maar so n geheime kamera op, en vang die blikskottel in sy misdaad – dis nou as hulle wil?
Dit is duidelik hulle weet nie van krane nie. Kyk hoe loop die water uit die krane by die plakkerskampe.
Wys maar net hoe n treurige klomp werk daar, daar moet darem seker iemand wees wat weet hoe werk alles, maar soos gewoonlik is dit weer n politieke aanstellig, geen idee wat sy werk werk is nie